NÁVRH VZN č.1 /2018

o určení výšky dotácie na prevádzku a mzdy na dieťa materskej školy a školských zariadení so sídlom na území obce Hencovce

Obecné zastupiteľstvo obce Hencovce vo veciach územnej samosprávy v zmysle § 6 ods. 1 zákona č. 369/1990 Zb. o obecnom zriadení v znení neskorších právnych predpisov, § 6 ods. 2  a ods. 12 písm. d) zákona č. 596/2003 Z. z  o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov sa uznieslo na tomto:

**všeobecne záväznom nariadení**

**§1**

# Predmet úpravy

1) Všeobecne záväzné nariadenie obce určuje výšku a účel použitia dotácie na prevádzku a  mzdy na žiaka1) dieťa materskej školy a školských zariadení (ŠKD pri CZŠ Hencovce) so sídlom na území obce Hencovce, ktoré sú na základe rozhodnutia Ministerstva školstva SR zaradené do siete škôl a školských zariadení Ministerstva školstva Slovenskej republiky. 2)

**§2**

# Príjemca dotácie

Príjemcom dotácie podľa tohto nariadenia je

1. obec Hencovce za materské školy,
2. štátom uznaná cirkev alebo náboženská spoločnosť alebo iná právnická osoba a fyzická osoba ako zriaďovateľ školských zariadení, ktoré majú sídlo na území obce, ak o dotáciu požiada.3)

**§3**

 V**ýška a účel dotácie**

 1) Výška dotácie na príslušný kalendárny rokna prevádzku a mzdy na dieťa materskej školy v zriaďovateľskej pôsobnosti obce je určená v prílohe č.1 všeobecne záväzného nariadenia.

 2) Výška dotácie na príslušný kalendárny rokna prevádzku a mzdy na žiaka školských zariadení v zriaďovateľskej pôsobnosti štátom uznanej cirkvi alebo náboženskej spoločnosti a inej právnickej osoby a fyzickej osoby je určená v prílohe č. 2 všeobecne záväzného nariadenia.

 3) Prijímateľ dotácie podľa § 2 je oprávnený použiť dotáciu len na úhradu osobných a prevádzkových nákladov materských škôl, a školských zariadení so sídlom na území obce a pri jej použití musí zabezpečiť hospodárnosť, efektívnosť a účinnosť jej použitia.

 4) V prípade, že dotácia nebude vyčerpaná do 31.12. príslušného kalendárneho roku, je prijímateľ povinný nevyčerpanú časť dotácie vrátiť späť na účet obce do 31.12. príslušného kalendárneho roku.

 5) Obec podľa vývoja výnosu dane z príjmov prideľovaného pre územnú samosprávu v bežnom kalendárnom roku bude priebežne Prílohu 1 a 2 k VZN novelizovať a to buď zvýšením dotácie, resp. znížením dotácií v prípade nepriaznivého vývoja.

**§4**

# Termín a spôsob poskytovania dotácie

## Obec poskytne príjemcovi podľa § 2 dotáciu mesačne (*vo výške jednej dvanástiny z dotácie na príslušný kalendárny rok)* do 25.dňa príslušného mesiaca.

## Výšku dotácie pre potenciálnych stravníkov obec použije na prípravu a výdaj stravy pre žiakov CZŠ Hencovce.

 **§5**

**Záverečné ustanovenia**

1. Na ustanovenia súvisiace s určením výšky dotácie na prevádzku a mzdy na dieťa materskej školy a žiaka školského zariadenia so sídlom na území obce Hencovce, neupravené týmto všeobecne záväzným nariadením, sa vzťahujú príslušné právne predpisy 4).

2)Na tomto VZN sa uznieslo Obecné zastupiteľstvo v Hencovciach uznesením číslo ......... zo dňa .................. Zároveň sa ruší VZN č. 4/2016 zo dňa 07.12.2016.

3)Toto všeobecne záväzné nariadenie nadobúda účinnosť 15-tym dňom od schválenia.

V Hencovciach dňa 10.01.2018

 **Ing. Štefan Kovaľ**

 **starosta obce Hencovce**

Návrh vyvesený: 10.01.2018 do 26.01.2018

Na VZN sa obecné zastupiteľstvo uznieslo dňa: ................

Vyhlásenie VZN po schválení dňa: ................... do ...............................

VZN nadobúda účinnosť dňa: .............................

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. ust. § 6 ods.12 písm. d) zákona č.596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších zmien a doplnkov
2. § 15 zákona č. 596/2003 Z. z. v znení neskorších predpisov.
3. ust. § 6 ods. 12 písm. b). zákona č.596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších zmien a doplnkov
4. napr. ust. § 31 zákona č. 523/2004 Z. z. zákona o rozpočtových pravidlách verejnej správy

**Návrh Prílohy 1 a 2 k VZN č. 1/2018**

**Príloha 1**

**Dotácia na rok 2018 na prevádzku a mzdy na dieťa materskej školy, školských zariadení (ŠKD pri CZŠ Hencovce) a financovanie záujmového vzdelávania detí a mládeže obce Hencovce na svojom území**

|  |  |
| --- | --- |
| **Dieťa podľa kategórie škôl,  školských zariadení a záujmovej činnosti detí a mládeže** | **Dotácia na mzdy a prevádzku na žiaka** **v eurách na rok 2016** |
| Dieťa materskej školy (44 detí) | 2.423,51 € |
| Dieťa – záujmové vzdelávanie deti a mládeže od 5-15 rokov v obci (168 detí) | 92,56 € |

**Príloha 2**

**Dotácia na rok 2018 na prevádzku a mzdy na žiaka škôl a školských zariadení v zriaďovateľskej pôsobnosti cirkvi a náboženskej spoločnosti, súkromnej fyzickej a právnickej osoby**

|  |  |
| --- | --- |
| **Dieťa podľa kategórie škôl a školských zariadení** | **Dotácia na mzdy a prevádzku na žiaka** **v eurách na rok 2016** |
| Dieťa v školskom klube detí (CZŠ Hencovce – 24 detí) | 504,90 € |
| Dieťa – potenciálny stravník (CZŠ Hencovce – 44 detí) | 151,47 € |

***Odporúčanie:***

* *obec môže určiť výšku dotácie na žiaka základnej umeleckej školy, poslucháča jazykovej školy a dieťa materskej školy a školského zariadenia v závislosti od objemu finančných zdrojov obce a na základe preukázateľných potrieb (rozpočtu) školy a školského zariadenia a záujmového vzdelávania na svojom území.*
* *obec môže určiť výšku dotácie na žiaka základnej umeleckej školy, poslucháča jazykovej školy a dieťa materskej školy a školského zariadenia v závislosti od objemu finančných prostriedkov poukázaných obci z výnosu dane z príjmov fyzických osôb.*

Návrh prílohy :Vyvesené: 10.01.2018 Zvesené: 26.01.2018

Na prílohe sa uznieslo OcZ dňa ........................

Vyhlásenie po schválení: ..................... do ...........................

Prílohy 1 a 2 k VZN č. ................. nadobúdajú účinnosť: ............................